ગુજરાતી સાહિત્ય પરિષદના ગ્રંથાલયની સ્થાપના તા. ૧૭ માર્ચ, ૧૯૮૦ના રોજ થઈ, એ નિમિત્તે માર્ચ-૨૦૧૮માં એ વાર્ષિક ઉજવણીને દર મહિને એકાદ અઠવાડિયા સુધી કરવાના ખ્યાલથી પુસ્તક-સામયિક પ્રદર્શનની શરૃઆત થઈ. દર મહિનાની ૧૭મીએ સાહિત્યના કોઈ એક વિષય કે પ્રકારને લઈને, એના જૂનામાં જૂના પ્રકાશિત પુસ્તકથી માડીને તાજ્જા પ્રકાશિત પુસ્તક સુધીના, પસંદગીના દોઢસોએક પુસ્તકોનું પ્રદર્શન પરિષદ ગ્રંથાલયમાં જ કરવામાં આવે છે. આ ઉપક્રમમાં માર્ચ-૨૦૧૮માં અલભ્ય પુસ્તકો-સામયિકો અને એપ્રિલ-૨૦૧૮માં વિવિધ ભાષાઓમાંથી ગુજરાતીમાં અનુદિત પુસ્તકોના પ્રદર્શન યોજાઈ ચૂક્યાં છે. આ મહિને, મે-૨૦૧૮ની ૧૭મી તારીખથી એક અઠવાડિયા માટે આત્મકથાઓ અને જીવનચરિત્રોનું એક પ્રદર્શન યોજાનાર છે.